***** ΚΑΝΟΝΙΣΜΟΣ (ΕΟΚ) αριθ. 1924/88 ΤΗΣ ΕΠΙΤΡΟΠΗΣ της 30ής Ιουνίου 1988 που τροποποιεί τον κανονισμό (ΕΟΚ) αριθ. 577/86 για την εφαρμογή των εξισωτικών ποσών προσχωρήσεως σε ορισμένα μεταποιημένα προϊόντα στον τομέα των σιτηρών λόγω της προσχωρήσεως της Ισπανίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 90 παράγραφος 1, καθώς και τον κανονισμό (ΕΟΚ) αριθ. 4007/87 του Συμβουλίου (1), τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (2), όπως τροποποιήθηκε τελευταία από τον κανονισμό (ΕΟΚ) αριθ. 1097/88 (3), Εκτιμώντας: ότι οι τιμές που εφαρμόζονται στον τομέα των σιτηρών από την 1η Ιουλίου 1988 καθορίστηκαν στα πλαίσια των συντηρητικών μέτρων που ελήφθησαν από την Επιτροπή αναμένοντας μια οριστική απόφαση του Συμβουλίου επί των τιμών για την περίοδο 1988/89· ότι θα πρέπει να προσαρμοσθούν από την 1η Ιουλίου 1988 τα εξισωτικά ποσά «προσχωρήσεως» που καθορίστηκαν από τον κανονισμό (ΕΟΚ) αριθ. 577/86 (4) της Επιτροπής, όπως τροποποιήθηκε τελευταία από τον κανονισμό (ΕΟΚ) αριθ. 760/88 (5) · εντούτοις σύμφωνα με το άρθρο 90 παράγραφος 1 και με την επιφύλαξη μεταγενέστερων αποφάσεων του Συμβουλίου, η προσαρμογή αυτή μπορεί να γίνει για την περίοδο από την 1η Ιουλίου έως τις 31 Δεκεμβρίου 1988· ότι η Επιτροπή Διαχειρίσεως Σιτηρών δεν διατύπωσε γνώμη στην προθεσμία που όρισε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 577/86 τροποποιείται ως εξής: 1. Στο άρθρο 2 παράγραφος 1, οι όροι «για την περίοδο εμπορίας 1987/88» αντικαθίστανται από τους όρους «από 1ης Ιουλίου έως 31 Δεκεμβρίου 1988». 2. Το παράρτημα Ι αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουλίου 1988. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Ιουνίου 1988.

[Source: multi_eurlex | Tokens: 1945]